ΓΛΩΣΣΑ

 2 ΑΠΡΙΛΙΟΥ

 ΠΑΓΚΟΣΜΙΑ ΗΜΕΡΑ ΠΑΙΔΙΚΟΥ ΒΙΒΛΙΟΥ

Στις 2 Απριλίου ,ημέρα που γεννήθηκε ο Δανός παραμυθάς Χανς Κρίστιαν Άντερσεν(1805-1875),γιορτάζεται η Παγκόσμια Ημέρα Παιδικού Βιβλίου. Κάθε χρόνο τιμούμε αυτήν την ημέρα για να αγαπήσουμε πιο πολύ το διάβασμα. Είναι μια αφορμή να στρέψουμε την προσοχή μας στο παιδικό βιβλίο .

Οι εργασίες μας αυτή τη φορά θα έχουν σχέση με παραμύθια που τόσο πολύ αγαπάτε. Ορισμένα από τα παραμύθια που έγραψε ο Χανς Κρίστιαν Άντερσεν είναι τα παρακάτω

 Η μικρή γοργόνα

 Τα καινούρια ρούχα του αυτοκράτορα

 Οι αγριόκυκνοι

 Η Βασιλοπούλα και το ρεβίθι

 Η Τοσοδούλα

 Το ασχημόπαπο

Τα κόκκινα παπούτσια

 Το μολυβένιο στρατιωτάκι

 Η δύναμη της αγάπης

Η Βασίλισσα του χιονιού

Το κοριτσάκι με τα σπίρτα

1.Να διαβάσετε πολύ καλά τους τίτλους των παραμυθιών και στη συνέχεια να διαλέξετε πέντε από αυτούς για να τους αντιγράψετε στο κόκκινο τετράδιο.Στη συνέχεια να τους ξαναγράψετε με κεφαλαία γράμματα.

2.Να κάνετε προτάσεις με τις παρακάτω λέξεις.Οι προτάσεις σας να έχουν σχέση με κάποιο παραμύθι.

**Βασίλισσα, νάνος, γίγαντας, κοχύλι, γοργόνα ,κατσικάκι, λύκος, νεράιδα, πειρατής, πρίγκιπας, κάστρο, δράκος**

3.Να ζωγραφίσετε τον τίτλο ενός αγαπημένου σας παραμυθιού .Στην μια γωνία να γράψετε τον τίτλο και στην απέναντι γωνία ένα μήνυμα .Το μήνυμα αυτό θα έχει σχέση με το βιβλίο.(το βιβλίο είναι…. ,με ένα βιβλίο……)

Θα ήθελα οι γονείς σας να μου στείλουν τις ζωγραφιές σας στο email μου για να τις ανεβάσω στην ιστοσελίδα του σχολείου μας.Το όνομά σας μπορείτε αν θέλετε να το γράψετε(μερικοί μαθητές ή γονείς μπορεί να μη θέλουν να φανεί το όνομα)

 **ΜΑΘΗΜΑΤΙΚΑ**

**Λύνω τα προβλήματα**

**1**. Οι κότες της γιαγιάς του Κώστα έκαναν 6 **αβγά** χθες και **5 αβγά** σήμερα. Πόσα αβγά έκαναν και τις δύο μέρες  **μαζί**;

**Ζωγραφίζω:**

**Γράφω: ………………………………………..**

**Απαντώ:** Έκαναν αβγά.

**2.** Η Ιωάννα είχε 13 **μπαλόνια** χρωματιστά. Της έσπασαν όμως τα

 **3 μπαλόνια**.

Πόσα μπαλόνια της έμειναν;

**Ζωγραφίζω:**

**Γράφω: ………………………………………..**

**Απαντώ:** Τηςέμειναν μπαλόνια.

**3.** Ο Δημήτρης είχε στην κασετίνα του **19 μαρκαδόρους**. Χάλασαν όμως

 οι **5 μαρκαδόροι** και τους πέταξε.

Πόσοι μαρκαδόροι του έμειναν;

**Ζωγραφίζω:**

**Γράφω: ………………………………………..**

**Απαντώ:** Του έμειναν μαρκαδόροι.

**Το ζωγραφίζω, γράφω την πράξη και την απάντηση να τα γράψετε στο τετράδιό μας.**